Merkatu-ikerketa

Merkatu-ikerketa edo merkataritza-ikerketa merkatu bateko produktu, bezero, kontsumitzaile eta lehiakideei buruzko informazio bilketa eta ikerketa egiten duen arloa da, enpresak bere produktu eta zerbitzuak bezeroari modu egokienean eskaintzeari begira. Produktu eta zerbitzu berriak merkaturatu, horiek garatu eta enpresaren plangintzako politikak eta programak erabakitzeko erabiltzen da. Bezeroen beharrak eta desirak ezagutu eta horiek bete ahal iztaeko inkesta da merkatu ikerketak erabiltzen duen tresna nagusietako bat, bestelako informazio estatistikoarekin batera, baina ekonomia, psikologia, antropologia eta soziologiako tresnak ere erabiltzen ditu, informazio hau estatistikaz prozesatu eta gero behar bezala interpretatzeko.

 Ezaugarriak 

Ikerketak enpresa-estrategiari edo produktu baten merkaturatzeari erantzuten dio. Enpresaren ekintza eta estrategien orientazio egokia bermatu nahi du, kontsumitzaileen beharrak asetzeko, eta enpresaren arrakasta eta aurrerapena ahalbidetuko duen bizi-ziklo iraunkorra duten produktuak sortzeko. Gainera, egungo bezeroei eta bezero izan daitezkeenei buruz gehiago ikasteko eta ezagutzeko aukera ematen du.

Oro har industria garatzen lagundu duen diziplina anitza da, eta hainbat diziplinak elikatzen dute: psikologia, antropologia, soziologia, ekonomia, estatistika, komunikazioa...

Alorraren helburua da konpainiei ondasun eta zerbitzuen garapenari eta merkatuari buruzko erabakiak hartzen laguntzea. Merkatu-ikerketak bezeroaren ahotsa ordezkatzen du enpresa-erakundeen barruan eta kanpoan.

 Ikerketaren onurak 
Merkatuak ikertzea gomendagarria da, edozein kudeatzailek, enpresaburuk edo politikarik erabakiak hartzeari lotutako lau arrazoi sinplerengatik:

 Arriskuak murrizten ditu.
 Aukerak ezagutzea ahalbidetzen du.
 Emaitzak hobetzen ditu.
 Inbertsioen errentagarritasuna maximizatzen du.Plan de vuelo: Guía práctica para la investigación de mercados en Latinoamérica, México (2009). Investigación de mercados.  pp. 26. Kite Lab Group S. de R.L. de C.V.

Beste edozein ikerketa-prozesutan bezala, zenbait urrats metodikokoak dira:

 Arazoaren definizioa.
 Arazoaren garapena.
 Ikerketaren diseinua.
 Datu-bilketa.
 Datu-analisia prestatzea.
 Memoria edo txostena osatzea.Malhotra, N.K. (2008). Investigación de mercados (5.ª ed.,  pp. 2-33). Pearson.

 Ikus, gainera 

 Marketina
 Merkatu-segmentazioa
 Ekonomia

 Erreferentziak 

 Kanpo estekak 

Kategoria:Marketina